ลุ้น BH วิ่งคึก! รับกำไร Q1 โตเกิน 1 เท่าตัว แตะ 1.58 พันล้าน โบรกแนะซื้อเป้า 270 บ.
ลุ้น BH วิ่งคึก! รับกำไร Q1/66 โตเกิน 1 เท่าตัว แตะ 1.58 พันล้าน เทียบ Q2/65 อยู่ที่ 725 ล้าน เนื่องจากรายได้ผู้ป่วยต่างชาติหนุนเด่น โบรกแนะซื้อเป้า 270 บาท
ลุ้น BH วิ่งคึก! รับกำไร Q1/66 โตเกิน 1 เท่าตัว แตะ 1.58 พันล้าน รายได้ผู้ป่วยต่างชาติพุ่งหนุน โบรกแนะซื้อเป้า 270 บาท
27 เม.ย. 2566

บริษัท โรงพยาบาลบำรุงราษฎร์ จำกัด (มหาชน)  หรือ BH รายงานผลการดำเนินงานไตรมาส 1 สิ้นสุดวันที่ 31 มีนาคม 2566 ดังนี้

โดยในไตรมาส 1 ปี 66 บริษัทมีรายได้จากกิจการโรงพยาบาลจำนวน 6,050 ล้านบาท เพิ่มขึ้นร้อยละ 47.5 จาก 4,102 ล้านบาท ในไตรมาส 1 ปี 65 โดยหลักเป็นผลจากการเพิ่มขึ้นของรายได้จากกลุ่มผู้ป่วยต่างชาติและผู้ป่วยชาวไทยร้อยล  78.0 และร้อยละ 9.5 ตามลำดับ เป็นผลให้รายได้จากกลุ่มผู้ป่วยชาวไทยคิดเป็นสัดส่วนร้อยละ 33.1 จากทั้งหมด ในขณะที่รายได้จากกลุ่มผู้ป่วยต่างประเทศคิดเป็นร้อยละ 66.9 ในไตรมาส 1 ปี 66 เทียบกับร้อยละ 44.5 และร้อยละ 55.5 ตามลำดับ ในไตรมาส 1 ปี 65
ด้านบริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุว่า เลือกให้ BH เป็นหุ้น Top Pick ของหุ้นกลุ่มโรงพยาบาลแนะนำ “ซื้อ” ให้ราคาเป้าหมายปี 2566 อยู่ที่ 260 บาท หลังประเมินกำไรปี 2566 ฟื้นตัวต่อเนื่อง ตามธีมการเปิดประเทศ และจีนเปิดประเทศ โดยในปี 2566 ประเมินรายได้จากการบริการไว้ที่ 23,742 ล้านบาท และมีกำไรสุทธิ 5,936 ล้านบาท เติบโต 20% จากปี 2565 ที่มีรายได้จากการบริการ 20,646 ล้านบาท และมีกำไรสุทธิ 4,938 ล้านบาท
สำหรับในไตรมาส 1/2566 ผู้บริหารตั้งเป้าหมายจะมีรายได้เติบโตเป็นตัวเลข 2 หลัก ตามจำนวนผู้ป่วยต่างชาติที่ฟื้นตัวต่อเนื่อง โดยผู้ป่วยตะวันออกกลางยังมีแนวโน้มเพิ่มขึ้น โดยเฉพาะตลาดใหม่ ๆ อย่างผู้ป่วยจากประเทศโอมาน และซาอุดีอาระเบีย นอกจากนี้ ต้นปี 2566 ประเทศจีนเริ่มเปิดประเทศ ทำให้ผู้ป่วยจากจีนที่มีความต้องการซื้อที่เพิ่มขึ้นอย่างรวดเร็ว (pent-up demand) จำนวนมาก มีแนวโน้มเติบโตอย่างมีนัย ส่งผลให้คาดกำไรในไตรมาส 1/2566 จะเติบโตได้เกิน 30% จากช่วงเดียวกันขอปี 2565
ด้านบริษัทหลักทรัพย์ เคจีไอ (ประเทศไทย) จำกัด (มหาชน) ระบุว่า ยังคงเรตติ้ง OUTPERFORM หรือประเมินปัจจัยพื้นฐานของกลุ่มธุรกิจนี้ยังคงเป็นขาขึ้น และสามารถสร้างผลตอบแทนที่บริษัทในกลุ่มธุรกิจเดียวกัน  พร้อมมีมุมมองเชิงบวกต่อผลประกอบการในปี 2566 คาดการณ์ว่าโมเมนตัมเชิงบวกนี้จะดำเนินต่อไปในปี 2567 จึงปรับราคาเป้าหมายไปจนถึงกลางปี ​​2567 ที่ 270 บาท จากเดิม 250 บาท (อิงเป้าหมายปี 2566)  หลังประเมินผลการดำเนินงานในไตรมาส 1/2566 จะออกมาดี
ขณะที่ประเมินว่าในไตรมาส 1/2566 ทาง BH จะมีกำไรสุทธิ 1,560 ล้านบาท เติบโต 114.9% เมื่อเทียบกับช่วงเดียวกันของปี 2565 อยู่ที่ 725 ล้านบาท และเติบโต 0.8% จากไตรมาส 4/2566 อยู่ที่ 1,546 ล้านบาท ส่วนรายได้จากการประกอบกิจการโรงพยาบาลอยู่ที่ 6,087 ล้านบาท เติบโต 48.4% จากช่วงเดียวกันของปี 2565 อยู่ที่ 4,102 ล้านบาท และเติบโต 2% จากไตรมาส 4/2566 อยู่ที่ 5,968 ล้านบาท
นอกจากนี้ยังคงประมาณการกำไรปี 2566-2567 ตามเดิม โดยจากมุมมองเชิงบวกเกี่ยวกับการเติบโตของกำไรของบริษัทในช่วง 2-3 ปีข้างหน้า จึงยังคงประมาณการกำไรสุทธิในปี 2566 ไว้ที่ 5,391 ล้านบาท เติบโต 9.2% จากปี 2565 และรายได้รวมอยู่ที่ 22,813 ล้านบาท ส่วนในปี 2567 จะมีกำไรสุทธิ 5,930 ล้านบาท เติบโต 9.9% จากปี 2566 และปี 2567 มีรายได้รวม 25,095 ล้านบาท